《同学诸公邀汝阴刘公雍嘉禾朱子葆句章姜西溟鹿城徐爇初过黛影园看菊即席分得湾字》
清代·陈睿声

地僻尘嚣远，庭荒草木闲。鸣雏过竹里，放鹤起柴关。

爇菊分深浅，看花成往还。不愁红烛跋，霜月照池湾。

作者简介：陈睿声，字朝喈，无锡人。康熙时诸生。有《含誉堂集》。为诗多楚调。与严绳孙邻。常与严论诗。少为贵公子豪宕自喜。中年佗傺失志，其无聊不平之气一寓于诗。